অসম সাহিত্য সভাৰ সভাপতি ৰূপে তেখেতে যি সমন্বয় যাত্রা আৰম্ভ কৰিছিল তাৰ প্রভাৱ কেইমাহমানৰ আগতে ৰং বং তেৰাং চাৰৰ উপস্থিতিত কহিমা সাহিত্য সভা ভৱনত এক মুকলি অনুষ্ঠানত অনুভৱ কৰিছিলোঁ, যেতিয়া কহিমাৰে জনপ্রিয় শিল্পী বেনদাং আওৱে ‘ মানুহে মানুহৰ বাবে/যদিহে অকণো নেভাবে/অকণি সহানুভূতিৰে/ভাবিব কোনেনো কোৱা সমনীয়া ’ শীৰ্ষক বিখ্যাৎ গীতটো সম্পূৰ্ণ নাগামিজত গাই আমি সকলোকে আপ্লুত কৰিলে।